Diari Oficial de la Generalitat Valenciana


Sumari del DOGV 7958, del 16-01-2017 (2016/10090)

RESOLUCIÓ de 2 de desembre de 2016, de la Direcció General d'Investigació, Innovació, Tecnologia i Qualitat, per la qual es revoca l'autorització sanitària per a banc de teixits i cèl·lules, al Centre Health Eugenia, SL, de València.
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7958

Data del DOGV
:   16-01-2017

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2016/10573


Data del document
:   02-12-2016

Organisme emissor
:   Conselleria de Sanitat Universal i Salut Pública

Tipus de document
:   Resolució

Descriptors 

:   * Conselleria de Sanitat Universal i Salut Pública
    * establiment hospitalari

RESOLUCIÓ de 2 de desembre de 2016, de la Direcció General d'Investigació, Innovació, Tecnologia i Qualitat, per la qual es revoca l'autorització sanitària per a banc de teixits i cèl·lules, al Centre Health Eugenia, SL, de València. [2016/10383]  
El Centre Health Eugenia, SL, siti al carrer Eduardo Primo Yúfera, 3, 46053 de València, va obtindre autorització sanitària per a banc de teixits i cèl·lules mitjançant una resolució de 25 de juliol de 2014, de la Direcció General d'Ordenació, Avaluació, Investigació, Qualitat i Atenció al Pacient.  
El Centre Health Eugenia, SL, va entrar en concurs de creditors per mitjà de dictamen del Jutjat Mercantil del Tribunal de Justícia Superior de la Comunitat Valenciana de 8 de juny de 2016.  
El Servei d'Acreditació, Autorització i Registre de Centres, Serveis i Establiments Sanitaris va verificar el cessament de l'activitat del Centre Health Eugenia, SL, per mitjà d'inspecció realitzada l'11 d'octubre de 2016, després de la qual cosa es va iniciar d'ofici un expedient de revocació de l'autorització per mitjà de la resolució de 21 d'octubre de 2016, de la directora general d'Investigació, Innovació, Tecnologia i Qualitat.  
Comunicada l'obertura de l'expedient de revocació, amb data 21 d'octubre de 2016, no s'hi han presentat al·legacions.  
  
Fonaments jurídics  
1. La Direcció General d'Investigació, Innovació, Tecnologia i Qualitat de la Conselleria de Sanitat Universal i Salut Pública és competent per a resoldre segons que disposen l'Orde de 26 de febrer de 2008, de la Conselleria de Sanitat, sobre autorització sanitària de centres sanitaris de la Comunitat Valenciana per a la pràctica d'activitats d'extracció i trasplantament d'òrgans, teixits i cèl·lules; el Decret 157/2014, de 3 d'octubre, del Consell, pel qual s'estableixen les autoritzacions sanitàries i s'actualitzen, creen i organitzen els registres d'ordenació sanitària de la Conselleria de Sanitat i el Decret 156/2015, de 18 de setembre, del Consell, pel qual aprova el Reglament orgànic i funcional de la Conselleria de Sanitat Universal i Salut Pública.  
  
2. El Reial decret llei 9/2014, de 4 de juliol, pel qual s'estableixen les normes de qualitat i seguretat per a la donació, l'obtenció, l'avaluació, el processament, la preservació, l'emmagatzematge i la distribució de cèl·lules i teixits humans i s'aproven les normes de coordinació i funcionament per al seu ús en humans i, amb el que estableix l'Orde de 26 de febrer de 2008, de la Conselleria de Sanitat.  
  
Vistos els antecedents de fet i preceptes legals citats i els altres que s'apliquen, resolc:  
  
Revocar l'autorització sanitària per a banc de teixits i cèl·lules del Centre Health Eugenia, SL, en haver-se comprovat que el centre no té activitat.  
Esta resolució es notifica a les persones interessades, amb l'advertència que no esgota la via administrativa i que hi poden interposar un recurs d'alçada, davant de la Secretaria Autonòmica de Sanitat Universal i Salut Pública, en el termini d'un mes comptat a partir de l'endemà del dia de notificació.  
  
València, 2 de desembre de 2016.- La directora general d'Investigació, Innovació, Tecnologia i Qualitat: Ana María Ávila Peñalver.